Yella wanda aglam n ṭṭbiɛa n yiwudam, yettemcabi gar yiḍrisen, maca tella yiwet i dyernan isali ɣef tayeḍ. Deg tmacahut n Ʃali baba, tamsiwt Ḥ.M tenna-d ɣef watmaten-nni (iwudam igejdanen) belli xuṣṣen, daɣen teglem-d wis sin-nni iruḥen ɣer lɣir yewwi-d kulec belli iffeɣ-it laԑqel, ma d gma-s tenna-d d nniya, ur yesԑi ara dderya. Ma d tamsiwt B.Ḥ, tenna-d atmaten-agi, yiwen ileḥḥu nniya nniya, ur t-iteffeɣ ara leԑqel ma d wayeḍ-nni yeḥrec yerna terna-d isali niḍen, tenna yeḥsed gma-s (ɣef waya i d-yeɣli deg yifassen n yiwaɣzniwennni imi yeffeɣ-it leɛqel yewwi-d akk ayen yellan deg lɣir-nni ur yesɛi ara leqniɛa.)